આ પ્રસંગે રાજ્યકક્ષાના આરોગ્યમંત્રી શ્રી કિશોરભાઈ કાનાણીએ જણાવ્યું હતું કે વિભાવરીબેન દવેનો ભાવ લોકસેવાનો હતો અને તેથી જ આટલી મોટી સંખ્યામાં દર્દીઓની તેઓ સેવા કરી શક્યા તેમ જણાવી મંત્રીશ્રીએ ઉમેર્યું હતુ કે હાલ રાજ્ય સરકાર પણ ૧૦૮ એમ્બ્યુલન્સ, અમૃતમ વાત્સલ્ય માં કાર્ડ, આયુષ્યમાન ભારત વગેરે જેવી સરકારી યોજનાઓ દ્વારા અનેક લોકોના જીવ બચાવવામાં સફળ રહી છે તેમજ અનેક લોકોના સ્વાસ્થ્ય લક્ષી પ્રશ્નોનું નિરાકરણ આવ્યું છે.